SEAOIL แจงกำไร Q3/58 หดตัวตามภาวะราคาน้ำมัน
SEAOIL เผยกำไร Q3/58 ทรุด 76% หลัง และรายได้ลดตามภาวะราคาน้ำมัน และมีผลขาดทุนในการร่วมค้า
10 พ.ย. 2558

บริษัท ซีออยล์ จำกัด (มหาชน) หรือ SEAOIL รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 5.03 ล้านบาท หรือมีกำไรสุทธิ 0.01 บาทต่อหุ้นลดลง 76.82% จากช่วงเดียวกันของปีก่อนที่มีกำไรสุทธิ 21.69 ล้านบาท หรือมีกำไรสุทธิ 0.09 บาทต่อหุ้น
ขณะที่งวด 9 เดือน มีกำไรสุทธิ 2.15 ล้านบาท หรือมีกำไรสุทธิ 0.01 บาทต่อหุ้นลดลง 96.47% จากช่วงเดียวกันของปีก่อนที่มีกำไรสุทธิ 60.8 ล้านบาท หรือมีกำไรสุทธิ 0.25 บาทต่อหุ้น
โดยกำไรในไตรมาสดังกล่าวที่ลดลงเนื่องจากบริษัทมีผลขาดทุนในการร่วมค้า (บริษัท แพน โอเรียนท์ เอ็นเนอยี่ (สยาม) ลิมิเต็ด (“POES”)) ขณะที่รายได้จากการขายและให้บริการลดลงเนื่องจากภาวะราคาน้ำมันในตลาดปรับตัวลดลง ส่งผลให้รายได้จากการจำหน่ายน้ำมันโดยรวมลดลง